
Σκοπός
Η διαδικασία προσδιορίζει τον τρόπο κοινοποίησης της παραβίασης στα ενδιαφερόμενα άτομα, αλλά και την υποβολή των απαιτούμενων αναφορών στις εποπτικές αρχές, κ.λπ.

Μέθοδος
 (
1
. 
Απόφαση γνωστοποίησης παραβίασης
Υπεύθυνος Προστασίας Δεδομένων, 
Σύγκλητος
Τέλος
4. 
Παρακολούθηση & Αξιολόγηση διαχείρισης περιστατικού
Υπεύθυνος Προστασίας Δεδομένων
 Αναφορά παραβίασης προσωπικών δεδομένων,
Μητρώο παραβιάσεων προσωπικών δεδομένων
Αρχή
)




 (
2. Γνωστοποίηση παραβίασης σε εποπτική αρχή
Υπεύθυνος Προστασίας Δεδομένων, 
Σύγκλητος
Φόρμες γνωστοποίησης, Ενημέρωση υποκειμένων δεδομένων,
 Αναφορά παραβίασης προσωπικών δεδομένων
)



 (
3. Γνωστοποίηση παραβίασης σε φυσικά πρόσωπα/υποκείμενα δεδομένων
Υπεύθυνος Προστασίας Δεδομένων, 
Σύγκλητος
Ενημέρωση υποκειμένων δεδομένων
)














Ανάλυση

Φάση 1: 	Εφόσον το περιστατικό κριθεί σύμφωνα με το «Σχέδιο αντιμετώπισης περιστατικών παραβίασης», πιθανό να προκαλέσει κίνδυνο για τα δικαιώματα και τις ελευθερίες των φυσικών προσώπων και ότι απαιτείται η γνωστοποίηση στην εποπτική αρχή (Αρχή Προστασίας Δεδομένων Προσωπικού Χαρακτήρα), τότε ο Υπεύθυνος Προστασίας Δεδομένων ενημερώνει τη Σύγκλητο/Συμβούλιο Διοίκησης, ώστε να αποφασιστεί από εκείνη η γνωστοποίηση του περιστατικού. 
Φάση 2: 	Εφόσον εγκρίνει η Σύγκλητος/Συμβούλιο Διοίκησης τη γνωστοποίηση, τότε ο Υπεύθυνος Προστασίας Δεδομένων γνωστοποιεί το περιστατικό εντός 72 ωρών από τον εντοπισμό του περιστατικού παραβίασης, χρησιμοποιώντας τις «Φόρμες γνωστοποίησης παραβίασης» που έχει αναρτήσει η Εποπτική Αρχή στην ιστοσελίδα της, και περιλαμβάνει κατ’ ελάχιστον:
· περιγραφή της φύσης της παραβίασης δεδομένων προσωπικού χαρακτήρα, με αναφορά όπου είναι δυνατό στις κατηγορίες προσωπικών δεδομένων, στις κατηγορίες των επηρεαζόμενων αρχείων και τον εκτιμώμενο αριθμό των αρχείων/ φυσικών προσώπων που αφορά η παραβίαση,
· τα στοιχεία επικοινωνίας του Υπευθύνου Προστασίας Δεδομένων του Πανεπιστημίου,
· την περιγραφή των πιθανών επιπτώσεων της παραβίασης,
· την περιγραφή των ληφθέντων ή προτεινόμενων προς λήψη μέτρων με σκοπό την αντιμετώπιση της παραβίασης και την ελαχιστοποίηση των επιπτώσεων που προκύπτουν από αυτή.
Το Πανεπιστήμιο, σε περίπτωση που δεν έχει διαθέσιμα όλα τα στοιχεία που απαιτούνται για τη γνωστοποίηση στην εποπτική αρχή, υποβάλει αρχική γνωστοποίηση με τους λόγους καθυστέρησης των υπολοίπων και συμπληρωματική, όταν έχει διαθέσιμα στοιχεία.  
Σε περίπτωση που η παραβίαση αφορά διασυνοριακή επεξεργασία συμπληρώνεται η φόρμα που είναι αναρτημένη στα αγγλικά. 
Επιπλέον, το Πανεπιστήμιο εξετάζει την περίπτωση να υπόκειται και σε άλλες απαιτήσεις γνωστοποιήσεων βάσει εποπτικών αρχών λόγω της λειτουργίας του και του αντικειμένου των δραστηριοτήτων του ή να κριθεί σκόπιμο να προβεί σε γνωστοποίηση σε αρχή λόγω εκτίμησης πρόθεσης εγκληματικής ενέργειας (π.χ. στη Δίωξη Ηλεκτρονικού Εγκλήματος). Στην περίπτωση αυτή οι γνωστοποιήσεις πραγματοποιούνται παράλληλα σε όλες τις εμπλεκόμενες εποπτικές αρχές. 

Τέλος, σε κάθε περίπτωση ο Υπεύθυνος Προστασίας Δεδομένων είναι διαθέσιμος σε κάθε ερώτηση της εποπτικής αρχής και συγκεντρώνει τα ζητούμενα στοιχεία που απαιτεί στο πλαίσιο της συνεργασίας με εκείνη για το περιστατικό και ενημερώνει σχετικά τη Σύγκλητο/ Συμβούλιο Διοίκησης  για την επικοινωνία. 
Φάση 3: 	Σε περίπτωση που το περιστατικό κριθεί σύμφωνα με το «Σχέδιο αντιμετώπισης περιστατικών παραβίασης, διατήρηση αρχείου καταγραφής με στοιχεία όπως η φύση της παραβίασης, ο κίνδυνος, η προέλευση» ότι ενέχει υψηλό κίνδυνο για τα δικαιώματα και τις ελευθερίες των φυσικών προσώπων και απαιτείται η γνωστοποίηση προς τα φυσικά πρόσωπα, το Πανεπιστήμιο έχει την υποχρέωση να ανακοινώσει την παραβίαση και προς τα φυσικά πρόσωπα. 
Η ανακοίνωση γίνεται αφού δοθεί η έγκριση της Συγκλήτου/Συμβούλιου Διοίκησης και με ευθύνη του Υπευθύνου Προστασίας Δεδομένων του Πανεπιστημίου και περιλαμβάνει τουλάχιστον:
· τον χρόνο και τη φύση της παραβίασης
· τις ενδεχόμενες συνέπειες της παραβίασης των δεδομένων προσωπικού χαρακτήρα
· τα ληφθέντα ή προς λήψη από το Πανεπιστήμιο μέτρα, καθώς και τις προτεινόμενες ενέργειες που μπορούν να πάρουν τα φυσικά πρόσωπα για την μείωση των αρνητικών επιπτώσεων
· στοιχεία επικοινωνίας με το Πανεπιστήμιο για περαιτέρω διευκρινίσεις.
Ο τρόπος ενημέρωσης των φυσικών προσώπων διαφοροποιείται ανάλογα με το πλήθος αυτών καθώς και τη φύση του περιστατικού, αλλά κατά κανόνα γίνεται με επίσημη επιστολή στη διεύθυνση που έχει το Πανεπιστήμιο για το φυσικό πρόσωπο ή με e-mail και με δημόσια ανακοίνωση, σε περίπτωση μαζικού γεγονότος ή δυσκολίας προσέγγισης των φυσικών προσώπων. 
Γνωστοποίηση προς τα φυσικά πρόσωπα μπορεί να απαιτήσει κι η εποπτική αρχή. Οπότε σε περίπτωση που δεν έχει προβεί το Πανεπιστήμιο σε γνωστοποίηση και το απαιτήσει η εποπτική αρχή, ακολουθούνται οι οδηγίες της εποπτικής αρχής και επιλέγεται ο τρόπος γνωστοποίησης από τους ανωτέρω. 
Φάση 5: 	Ο Υπεύθυνος Προστασίας Δεδομένων συμπληρώνει κατάλληλα το έντυπο «Αναφορά παραβίασης προσωπικών δεδομένων» και το  «Μητρώο παραβιάσεων προσωπικών δεδομένων» για την τήρηση αρχείου παραβιάσεων.
Ο Υπεύθυνος Προστασίας Δεδομένων αξιολογεί σε συνεχή βάση την πρόοδο υλοποίησης και την αποτελεσματικότητα των μέτρων που έχουν ληφθεί είτε με πρωτοβουλία του Πανεπιστημίου είτε μετά από απαίτηση της εποπτικής αρχής με σκοπό την αντιμετώπιση της παραβίασης και την ελαχιστοποίηση των επιπτώσεων που προκύπτουν από αυτή και ενημερώνει σχετικά τη Σύγκλητο/ Συμβούλιο Διοίκησης.

Αρχεία

	 τίτλος
	
	
	 χρόνος τήρησης
	 υπεύθυνος τήρησης

	Αναφορά παραβίασης προσωπικών δεδομένων
	
	
	20 έτη
	Υπεύθυνος Προστασίας Δεδομένων  

	Μητρώο παραβιάσεων προσωπικών δεδομένων
	
	
	5 έτη
	Υπεύθυνος Προστασίας Δεδομένων  

	Φόρμες γνωστοποίησης εποπτικής αρχής
	
	
	20 έτη
	Υπεύθυνος Προστασίας Δεδομένων  

	Ενημέρωση φυσικών προσώπων
	
	
	20 έτη
	Υπεύθυνος Προστασίας Δεδομένων  

